Румен Ченков
Бащин дом

chitanka.info

Защо, когато съм се връщал

във тебе, бащино гнездо, бях чужд?

Нима не си останало все същото,

че днес от тебе нямам нужда?

Защо бях гостенин в дома си,

където първа глътка въздух взех

и неговата стряха не потърсих,

а по далечни друмища поех?

Не знам защо, но зная, че и мен

смъртта оттук ще ме пропъди.

Тогава, в тоз съдбовен ден,

последен покрив искам да ми бъдеш.

9.12.2006 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.